CELEX: 62016TN0671
Language: lt
Date: 2016-09-20 00:00:00
Title: Byla T-671/16: 2016 m. rugsėjo 20 d. pareikštas ieškinys byloje Villeneuve/Komisija

14.11.2016   
            
            
               LT
            
            
               Europos Sąjungos oficialusis leidinys
            
            
               C 419/52
            
         2016 m. rugsėjo 20 d. pareikštas ieškinys byloje Villeneuve/Komisija
   
   (Byla T-671/16)
   (2016/C 419/69)
   Proceso kalba: prancūzų
   
      Šalys
   
   
      Ieškovas: Vincent Villeneuve (Monpeljė, Prancūzija), atstovaujamas advokato C. Mourato
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2015 m. lapkričio 5 d. atviro konkurso EPSO/AD/303/15 (AD7) komisijos sprendimą dėl ieškovo,
            
         
               —
            
            
               priteisti iš atsakovės bylinėjimosi išlaidas pagal Bendrojo Teismo procedūros reglamento 134 straipsnį.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
               1.
            
            
               Pirmasis ieškinio pagrindas siejamas su pareigos motyvuoti pažeidimu, nes skundžiamame sprendime nepaaiškinta, dėl kokių priežasčių ieškovas neturi pakankamai profesinės patirties konkurso srityje, kad jo kandidatūra būtų atrinkta į kitą konkurso etapą.
            
         
               2.
            
            
               Antrasis ieškinio pagrindas siejamas su konkurso komisijos padaryta akivaizdžia vertinimo klaida, nes minimalios profesinės patirties konkurso srityje vertinimas, kurį komisija turėjo atlikti pirminiame etape, negalėjo būti susijęs su tos patirties tinkamumu laisvoms pareigoms ir atitiktimi nustatytiems atrankos kriterijams, kadangi dalyvavimo konkurse reikalavimai tikrinami vėlesniuose konkurso etapuose.
            
         
               3.
            
            
               Trečiasis ieškinio pagrindas siejamas su Tarnybos nuostatų 27 straipsnio, 29 straipsnio 1 dalies, III priedo 5 straipsnio ir Viešiesiems konkursams taikytinų bendrųjų taisyklių 2.3 ir 2.4 punktų pažeidimu, procedūriniais pažeidimais ir iš to kylančia akivaizdžia vertinimo klaida.
            
         
               4.
            
            
               Ketvirtasis ieškinio pagrindas siejamas su vienodo požiūrio į kandidatus principo pažeidimu vykdant atranką pagal kvalifikaciją.